กลต.ขึ้นค่าต๋งกองทุนรวมใหม่
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

ดัดหลังบลจ.แห่ยื่นแล้วแก้ไข กองทุนอสังหาฯโดนหนักสุด
โพสต์ทูเดย์ — ก.ล.ต.ดัดหลัง บลจ. แห่ยื่นตั้งกองทุนแล้วชอบแก้ไขโครงการ คิดค่าต๋ง 5,000 บาทต่อรายการ ขึ้นค่าธรรมเนียมตั้งกองทุนรวมอสังหาฯ 
รายงานข่าวจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า บริษัทจัดการบางแห่งได้ยื่นขอตั้งกองทุนไว้ก่อน โดยไม่ได้วางแผนที่จะขายหรือตั้งใจจะเสนอขายในเวลานั้น ต่อมาได้ยื่นขอแก้ไขโครงการจำนวนมาก ทำให้ ก.ล.ต.ต้องพิจารณาข้อมูลอีกครั้ง
ดังนั้น เพื่อให้บริษัทจัดการตรวจสอบข้อมูลก่อนยื่นขออนุมัติ จึงกำหนดค่าธรรมเนียมการยื่นขอแก้ไขโครงการตามหัวข้อใหญ่ในระบบพิจารณาคำขออนุมัติจัดตั้งกองทุนรวมจึงกำหนดเพิ่มเติมให้บริษัทจัดการชำระค่าธรรมเนียมคำขอแก้ไขเพิ่มเติมโครงการ 5,000 บาทต่อรายการ ยกเว้นการแก้ไขโครงการแบบ Fast Track และการแก้ไขบางรายการ
ทั้งนี้ ห้ามบริษัทจัดการเก็บค่าธรรมเนียมการแก้ไขเพิ่มเติมโครงการจากกองทุน
นอกจากนี้สำนักงานก.ล.ต.จะไม่รับแก้ไขเพิ่มเติมโครงการ หากข้อมูลที่แก้ไขเป็นสาระสำคัญ ซึ่งอาจส่งผลกระทบต่อลักษณะที่สำคัญของกองทุนรวมที่ได้รับอนุมัติจัดตั้งแล้วและให้บริษัทจัดการยื่นคำขอจัดตั้งกองทุนรวมใหม่ รวมถึงห้ามแก้ไขเพิ่มเติมโครงการในช่วงเสนอขายหน่วยลงทุนครั้งแรก (ไอพีโอ) เพราะข้อมูลที่แก้ไขอาจมีผลต่อการตัดสินใจลงทุนของผู้ลงทุน 
สำนักงานก.ล.ต.จะแจ้งผลการพิจารณาให้บริษัทจัดการทราบภายใน 30 วันนับแต่วันที่สำนักงานได้รับคำขอพร้อมเอกสารหลักฐานที่ครบถ้วน ยกเว้นกรณี fast track ซึ่งเมื่อสำนักงานได้รับคำขอและเอกสารหลักฐานครบถ้วนให้ถือว่าสำนักงานให้ความเห็นชอบให้แก้ไขเพิ่มเติมโครงการ
นอกจากนี้ ก.ล.ต.ได้ขยายระยะเวลาการเสนอขายหน่วยลงทุนภายหลังได้รับอนุมัติ จากเดิมกำหนดให้ขายภายใน 1 ปี เป็นภายใน 2 ปี 
ก.ล.ต.ยังได้ปรับปรุงค่าธรรมเนียม ต่างๆ ของกองทุนรวมและกองทุนรวมอสังหาริมทรัพย์ให้สอดคล้องกับต้นทุนในการกำกับดูแล และความเป็นจริง โดยมีผลตั้งแต่วันที่ 16 มิ.ย. 2553
“ค่าธรรมเนียมของกองทุนรวมอสังหาริมทรัพย์สูงกว่ากองทุนรวมปกติ เพราะ ก.ล.ต.ต้องใช้ทรัพยากรระยะเวลาพิจารณามากกว่า และกองทุนรวมอสังหาฯ มีระยะเวลาได้รับประโยชน์มากกว่า เช่น สิทธิการเช่า” m